Taasiseseisvumispäeval toimub suuremaid ja väiksemaid üritusi üle maa, aga kõige suurem ühislaulmine toimub ikkagi Tallinna lauluväljak. Juba enne tänast oli kokku lepitud, et öölaulupeole pääsevad ainult vaktsineeritud, haiguse läbi põdenud või testitud inimesed. Lauluväljakule oodatakse ligi kümmet tuhandet inimest. Rakveres toimuva vaba rahva laulu korraldaja Ülo Kannisto arutles veel täna hommikul, kas teha nii, et sisse pääsevad ainult tõendiga inimesed või arvestada 1500 inimese piirarvuga. Kui tuli teade, et kontrollita pidude piirarv langeb 100-le, oli otsus tehtud ning Rakvereski tuleb esitada koroonatõend. Nüüd on selge pilt, tuleb nende nõuetega leppida ja tuleb nii teha, aga ära jätta ei saa, sest nii palju koorilauljaid on, nii palju inimesi ootavad, nad hakkavad mässama. Lisaks koorilauljatele astuvad Rakvere vallimäel lavale tuntud muusikud, teiste seas Tõnis Mägi, Uku Suviste ja Marko Mat Matvere. Tallinna teletorni juures toimub 20. augustil traditsiooniline perepäev. Lisaks muusikutele saab seal näha kaitseväe soomustehnikat ja veel palju muud. Teletorni juhataja Jüri Kriisemann kaldus juba hommikul sinnapoole, et parem oleks sisse lasta ainult tõendiga ja kontrollitud külalisi. Pärastlõunaks oli otsus juba kindel. Täpsustasin linnaosavalitsusega ja sealt ka linnaosavanem ütles, et kontrollima seda vaktsiini passi ja, ja testi. Aga testimisega on omaette lugu. Ülo Kannisto märgib, et testida tohivad ainult meditsiinitöötajad, mis tähendab, et kuskilt tuleb nad palgata. Ühtlasi tuleb lahendada inimeste liikumine, et nad saaks turvaliselt oma tulemust oodata. Jüri Kriisemann ütleb, et ka seda, kuidas teletorni juures testimine lahendada, tuleb veel uurida. Pole üldse teada, kas tähtsaks päevaks Eestisse piisavalt testijaid jagub. Ma ei tea, sellel päeval on hästi palju üritusi igal pool nii Toompeale planeeritud kui raekoja platsi. Kui lauluväljakule. Tallinna lauluväljakul toimuva öölaulupeo tarbeks on testimine läbi mõeldud sündmust valvav turvafirma võttis appi meditsiinitöötajad ja testimine korraldatakse eraldi värava juures pisut teisiti, aga paigas on asja ka presidendi vastuvõtuks Kadrioru roosiaias. Kutsed on välja saadetud ja kõigil kutsetel on kirjas, et sisse saavad ainult vaktsineeritud, läbi põdenud või testitud inimesed. Kadriorus kohapeal testimist ei korraldata.
Paljuski on veel segane, kuidas korraldada kohapealset testimist.